Mortal Kombat

Mortal Kombat – muštynių žaidimų serija, kurią sukūrė Ed Boon ir John Tobias. Pirmuosius keturis žaidimus ir jų atnaujinimus sukūrė bendrovė „Midway Games“. Jie iš pradžių buvo skirti žaidimų automatams, vėliau buvo pritaikyti ir žaidimų konsolėms. Paskesnių žaidimų konsolėms skirtų žaidimų kūrimą perėmė „Acclaim Entertainment“. Paskutinis žaidimas, kurį sukūrė „Midway Games“, buvo „Mortal Kombat vs. DC Universe“; bendrovei patyrus bankrotą, ją 2009 m. įsigijo „Warner Bros.“ ir prijungė prie „Warner Bros. Interactive Entertainment“ padalinio.

Nusprendus kurti pirmąjį žaidimą, buvo laikytasi idėjos, jog tai bus žaidimas apie Jean-Claude Van Damme, bet idėja žlugo, tad vietoje to buvo sukurtas „Mortal Kombat“, kuris pasirodė 1992 m. Po pirmojo žaidimo sėkmės buvo sukurta daugybė tęsinių ir nesusijusių (spin-off) veiksmo-nuotykių žaidimų, taip pat tiek animuotų, tiek ir vaidybinių filmų bei televizijos serialų. Taip pat buvo išleista didelė įvairovė komiksų knygų, kortų žaidimas ir kt. „Mortal Kombat“ kartu su „Capcom“ leidžiama „Street Fighter“ serija yra viena sėkmingiausių ir įtakingiausių muštynių žaidimų frančizių istorijoje.

Žaidimų serija pasižymi dideliu kruvino smurto lygiu, ypatingai, užbaigiamaisiais judesiais, žinomais kaip Fatality ('mirtis'), kurie reikalauja tam tikrų mygtukų kombinacijų. Žaidime vaizduojamas smurtas iš dalies privedė prie ESRB žaidimų turinio vertinimo sistemos sukūrimo. Pirmieji žaidimai pasižymėjo realistiškais skaitmeniniais vaizdais ir veikėjų modeliais bei naujų veikėjų kūrime plačiai taikytu paletės keitimo metodu.

 Žaidimai 

 Pavadinimas Išleidimo data Originali platforma(-os) Kitos platformos Pastabos Mortal Kombat (1992)  1992  Žaidimo automatas  Įvairios  Mortal Kombat II  1993  Žaidimo automatas  Įvairios  Mortal Kombat 3  1995  Žaidimo automatas  Įvairios  Ultimate Mortal Kombat 3  1995  Žaidimo automatas  Įvairios  Mortal Kombat Trilogy  1996  PS1, N64, Sega Saturn  Windows, Game.com, R-Zone  Mortal Kombat 4  1997  Žaidimo automatas  PS1, N64, Windows  Pirmasis serijoje 3D žaidimas. Mortal Kombat Mythologies: Sub-Zero  1997  PS1, N64    Mortal Kombat Gold  1999  Dreamcast    Mortal Kombat 4 atnaujinimas. Mortal Kombat: Special Forces  2000  PS1    Mortal Kombat: Deadly Alliance  2002  PS2, GCN, Xbox  GBA (2003)  Mortal Kombat: Tournament Edition  2003  GBA    Mortal Kombat: Deception  2004  PS2, GCN, Xbox    Mortal Kombat: Shaolin Monks  2005  PS2, Xbox    Mortal Kombat: Unchained  2006  PSP    Žaidimo Deception PSP versija. Mortal Kombat: Armageddon  2006  PS2, Xbox  Wii (2007)  Ultimate Mortal Kombat  2007  NDS   Ultimate Mortal Kombat 3 atnaujinimas. Mortal Kombat Kollection  2008  PS2    Į rinkinį įeina Deception, Shaolin Monks ir Armageddon. Mortal Kombat vs. DC Universe  2008  PS3, X360    Mortal Kombat (2011)  2011  PS3, X360  PS Vita (2012)  Mortal Kombat Arcade Kollection  2011  PSN, XBLA  GFWL (2012)  Į rinkinį įeina MK, MKII ir UMK3. Mortal Kombat: Komplete Edition  2012   PS3, X360, PC   Windows (2013)  Mortal Kombat (2011) atnaujinimas. Mortal Kombat X  2015  PC, PS4, Xbox ONE   Android, iOS  Mortal Kombat (2011) tęsinys. Mortal Kombat XL     2016  PC, PS4, Xbox ONE   -  Mortal Kombat X (2015) atnaujinimas su visais DLC ir pataisymais. Mortal Kombat 11  2019  PC, PS4, Xbox ONE, Nintendo Switchhttps://gamerant.com/mortal-kombat-11-release-date/   -  Mortal Kombat X (2015) tęsinys.

 Išnašos 

Kategorija:Kompiuterinių žaidimų serijos
Kategorija:Muštynių žaidimai